ཟིན་ཏོ།།
དྲི་བ་བདུན་པ། སྐྱེ་བའི་ངག་དང་བསྟན་བཅོས་ལས་ཟུག་རྔུ་བསྐྱེད་པའི་
དཔྱད་དེ་རྩུབ་པོ་རྒྱལ་བས་ཀྱང་མ་གསུངས་ཞེས་གྲགས་པ་དེ་རྩོད་པ་གང་གིས་
ལ
སྤོང་།
སྐྱེ་བོའི་ ངག་ དང་ བསྟན་ བཅོས་ལས།། རྣམ་སྨིན་ཟུག་ རྔུ་ བསྐྱེད་ པའི་
དཔྱད། རྩུབ་པོ་རྒྱལ་བས་མ་གསུངས་ཞེས།། གྲགས་དེའི་རྩོད་པ་གང་གིས་
སྤོང་༎ ཞེས་སྨྲས་པ་ལ། གཞན་གྱི་དྲི་བ་ལ་བརྟག་པ་དང་རང་གི་དངོས་ལན་
གདབ་པའོ།། དང་པོ་ནི། ནང་སོ་དོན་ཡོད་པས། ཞེས་པ་གཞུང་འདིའི་
དཔྱད་མཆོག་རྣམས།། ནད་སེལ་གཞན་ལ་ཕན་བྱེད་པ།། འཆི་བདག་དགྲ་བོ་
གསོད་པའི་མཚོན།། ཡིན་ཏེ་ཟུག་རྔུ་སྐྱེད་བྱེད་མིན།། འོན་ཏེ་དཔྱད་ཀྱི་རྣམ་
སྨིན་ཞེས།། གྲགས་ཏེ་དྲང་དོན་གཙོར་བྱས་མོད།། གཞན་ཕྱིར་རང་ཉིད་ཉེས་
གྱུར་ཀྱང་། བཟོད་འདི་ཐེག་ཆེན་རིང་ལུགས་ཡིན།། ཞེས་ཟེར་བ་ཨ་སྲུང་གི་ལོ་
རྒྱུས་ལས། བར་དོར་སྨན་པ་འགའ་ཞིག་ལ་རྣག་ཁྲག་གི་ཆར་འབབ་འདུག་པས།
འདི་འདྲ་ཅི་ཡིན་ཞེས་གཤིན་རྗེའི་ཕོ་ཉ་ལ་དྲིས་པས་རྡོ་རྗེའི་ལུས་ལ་དཔྱད་རྩུབ་
པོ་བྱས་པའི་རྣམ་སྨིན་ཡིན་འདུག་ཟེར་བ་འདི་ཉིད་མི་བདེན་པའི་རྒྱུ་མཚན་ངེས་
ཤེས་འདྲོངས་པ་ཡོད་ན་མ་གཏོགས་བདེན་པ་འདྲ་སྟེ། ནད་པ་ལ་ཕན་པའི་
ཆེད་དུ་དཔྱད་བྱེད་པ་དེ་ཕན་པའི་སེམས་ཀྱི་སྒོ་ནས་ཡིན་ཀྱང་། ནད་པ་བཟོད་
བསྲན་ཆུང་བ་རྣམས་ལ་དངངས་སྐྲག་ནི་ཡོང་ངེས་པས། དེའི་རྣམ་སྨིན་ནོ་ཟེར་
བ་ཡིན་གྱི། དཔྱད་རྩུབ་པོ་བྱས་པས་ནད་པ་ལ་ཕན་པའི་རྣམ་སྨིན་ཡིན་ཟེར་བ་
མིན་ཙ་ན་སྤུ་རིས་སོ་སོར་ཕྱེ་དགོས་སོ།། དེར་མ་ཟད་སྤྱོད་འཇུག་ལས། གསོ་

252
༄༅།རྡོ་རིང་མཛེས་བྱེད།
དཔྱད་ཕལ་བ་འདི་འདྲ་བ།། སྨན་པ་མཆོག་གིས་མ་མཛད་དེ།། ཆོ་ག་ཤིན་ཏུ་
འཇམ་པོ་ཡིས།། ནད་ཆེན་དཔག་མེད་གསོ་བར་མཛད།། ཅེས་དྲི་བའི་འགྲེལ་
བར་དྲངས་པ་ལ། སྨན་པས་གཞན་གྱི་ལུས་འཁྲུགས་པའི་ནད་སྨན་དཔྱད་ཀྱིས་
ཞི་བར་བྱེད་ པ་ ཙམ་ ནི་ གསོ་དཔྱད་ཕལ་བ་སྟེ། བཅོམ་ ལྡན་ འདས་ཀྱིས་ ནི་
སེམས་ཅན་རྣམས་ཀྱི་སེམས་ཀྱི་ནད་སྡུག་བསྔལ་གྱི་རྩ་བར་གྱུར་པ་དག་ལ་བདེན་
པ་བཞི་སོགས་ཀྱི་ཆོས་ཀྱིས་སྨན་དཔྱད་ཆོ་ག་ཤིན་ཏུ་འཇམ་པོས་དེ་ལྟ་བུའི་ནད་
ཅན་དཔག་མེད་གསོ་བར་མཛད་ཅེས་ཐུབ་པ་ལ་བསྔགས་པ་ཡིན་ཞིང་། དོན་
འདི་ལ་དེ་འདྲ་བའི་དོགས་པ་བྱུང་བ་ནི་ཤིན་ཏུ་འཐིབས་པའོ།༎། དེས་ན་དཔྱད་
རྩུབ་པོ་མ་ཡིན་པའི་འདིའི་ལུགས་ཀྱི་འཇམ་པོའི་སྨན་ཀྱང་གསོ་དཔྱད་ཕལ་བར་
བཤད་པས་དཔྱད་རྩུབ་པོ་རྒྱལ་བས་མ་གསུངས་པའི་སྒྲུབ་བྱེད་དུ་མི་འགྱུར་རོ།།
ཞེས་ཟེར་བ་སྤྱོད་འཇུག་ལས་ཁྱེད་ཀྱིས་སྔོན་མེད་པའི་འགྲེལ་བ་ཞིག་བརྩམས་
་ པོ་
འདུག་པས་ངོ་མཚར་ཆེ། ཁྱེད་རང་གི་ལུགས་ལ་སྨན་འཇམ་པོ་རྣམས་ཀྱང་གསོ་
དཔྱད་ཕལ་བ་ཡིན་ན། སྨན་དཔྱད་རྩུབ་པོ་རྣམས་གསོ་དཔྱད་ཕལ་བ་ཅིའི་ཕྱིར་
མ་ཡིན། ད་ལྟའི་སྨན་དཔྱད་རྣམས་གསོ་དཔྱད་ཕལ་བ་ཡིན་པས། དཔྱད་རྩུབ་
པོ་རྒྱལ་ བས་ མ་ གསུངས་ པའི་ སྒྲུབ་ བྱེད་ དུ་ མི་ འགྲོ་ན། ཕལ་བ་ དེ་ རྩུབ་
གསུངས་པའི་སྒྲུབ་བྱེད་དུ་འགྲོ་བས་འཁོར་གསུམ་དངོས་འགལ་ཡིན་ནོ།། དེས་
ན་དོགས་པ་འདི་ཁོ་བོ་འཐིབས་པ་ལོས་ཡིན་ཀྱང་། འཁོར་གསུམ་དང་དངོས་
འགལ་མཛད་མ་མྱོང་ངོ་།། དེ་བཞིན་དུ། འཚོ་བྱེད་ཚེ་དབང་གིས་ཀྱང་། ཀུན་
ལ་བསམ་པ་ གཙོ་ཕྱིར་ ཕན་སེམས་ཀྱིས།། འཁྲུལ་མེད་གཞུང་གི་ཕྱག་བཞེས་
དཔྱད་མཆོག་རྣམས།། ནད་ཡུལ་དབྱུང་དང་འཆི་བ་འགོག་བྱེད་པའི།། མི་
དགེའི་རྣམ་སྨིན་མེད་ཕྱིར་རྩོད་པས་དབེན༎ ཞེས་ཟེར་བའི་ལན་ཀྱང་གོང་དུ་
བཤད་པ་ལྟར་རོ། ལྷ་ས་རྫོང་བས་ཀྱང་། ལན་འདི་འདུལ་བའི་གླེང་འབུམ་
ལས།། འཚོ་བྱེད་གཞོན་ནུར་གྲགས་དེ་ཡིས།། མི་ཞིག་ཀླད་པ་སྲིན་བུ་ཡིས།།
ཟོས་པ་བསལ་ཕྱིར་ཐོད་པ་ནི།། ཕུག་པ་འཇམ་པོའི་དཔྱད་ཡིན་ནམ།། རྩུབ་

༄༅།དྲི་བ་དངོས།
253
དཔྱད་ཅིས་ཀྱང་མི་རིགས་ན།། དཔལ་ལྡན་ས་སྐྱ་པཎྜི་ཏས།། འཕྲལ་དུ་ཅུང་
ཟད་སྡུག་ན་ཡང་། རྒྱུན་དུ་བདེ་བ་མཁས་པས་བསྟེན༎ གཏར་བསྲེག་གིས་ནི་
ནད་འདོན་པ།། སྨན་པ་མཁས་པའི་གཞུང་ལུགས་ཡིན།། ཞེས་པའི་ལུང་དང་
མི་འགལ་ལམ།། ཞེས་ཟེར་བ་འཚོ་བྱེད་གཞོན་ནུས་ཐོད་པ་ཁ་དབྱེ་བའི་དཔྱད་
མ་བྱས་ཟེར་བ་གར་ཡིན། དེ་ལྟར་བྱས་པས་ཀླད་པ་ན་བ་ལ་ཕན་ཡང་། དེའི་
དུས་ཀྱི་སྡུག་བསྔལ་དང་དངངས་སྐྲག་ཆེན་པོ་བྱུང་བ་ལ་ཉེས་དམིགས་ཅུང་ཟད་
ཙམ་མེད་དམ། དེ་ཡོད་ན་ཨ་སྲུང་གི་གཏམ་བདེན་པ་གཞིར་བཅས། དེས་ན་
རྩུབ་དཔྱད་ཅིས་ཀྱང་མི་རིགས་ཟེར་རྒྱུ་མིན་པས་སྤུ་རིས་སོ་སོར་འབྱེད་དགོས་
སོ། ཡིན་ནི་འཚོ་བྱེད་གཞོན་ནུས་གསོས་ཀྱི་སློབ་དཔོན་རྒྱུན་ཤེས་ཀྱི་བུ་ཟེར་བ་
དེས་མི་ཞིག་གི་ཐོད་པ་ཁ་དབྱེ་བའི་དཔྱད་བྱེད་པ་ལ། སློབ་མ་རྣམས་ལ་གསང་
ནས་ཕྱིན་པས། འཚོ་བྱེད་ཀྱིས་ནད་པ་ལ་རྔན་བྱིན་ནས་སློབ་དཔོན་གྱིས་མ་
མཐོང་བར་བསྡད་པས། སློབ་དཔོན་གྱིས་ཐོད་པ་ཁ་ཕྱེ་ནས་ཙུ་མོ་ཏིས་སྲིད་བུ་
ལ་བཟུང་ནས་འཐེན་པའི་རྩིས་བྱས་པས་ནད་པ་བཞིན་ལོག་པ་འཚོ་བྱེད་ཀྱིས་
མཐོང་ནས་གློ་བུར་དུ་དོན་ནས་སློབ་དཔོན་ལ་དེ་འདྲ་མི་མཛད་པ་ཞུ། སྲིན་
བུས་ཀླད་རྒྱ་ལ་བཟུང་འདུག་པས། འདི་འཐེན་ན་ ནད་ པ་ ཤི་ འགྲོ་ བ་འདུག
འདི་ལ་ཐབས་འདི་ལྟ་བུ་བྱེད་དགོས་ཟེར་ནས་རྒྱུག་པ་གཅིག་མེ་ལ་བསྲོས་ནས་
འབུ་ལ་རེག་པས་འབུའི་ཁས་བཏང་དུས་ཙུ་མོ་ཏིས་བླངས་ཟེར་བ་འདུལ་བ་ལུང་
ན་ཡོད་ཀྱི། འཚོ་བྱེད་གཞོན་ནུའི་གསོས་ཀྱིས་ཐོད་པ་ཁ་དབྱེ་བའི་གཏམ་ནི་
ཕྱོགས་ཙམ་ཡང་མེད་པས། མ་དག་པའི་གཏམ་ལ་བརྟེན་པ་ཡང་རྣམ་པར་
འཁྱམས་པའོ།། འཚོ་བྱེད་གད་ལ་བས་ཀྱང༌། དྲི་བའི་དོན་མ་གོ་བའི་ལན་མང་
དུ་བྱེད་ལ་ཡང་བབ་ཆོལ་བ་ཡིན་པས་གོང་དུ་བཤད་པས་ཤེས་སོ༎
གཉིས་པ་དངོས་ལན་ནི། དཔྱད་རྩུབ་པོ་བྱས་པས་མི་དེའི་སྲོག་འཚོ་བའི་
ཕན་ཡོན་ཡོད་ཀྱང་། དཔྱད་བྱེད་དུས་ཀྱི་དངངས་སྐྲག་དང་སྡུག་བསྔལ་ཆེན་པོ་
འབྱུང་བ་ལ་ཉེས་དམིགས་ཅུང་ཟད་ཡོད་པའི་དབང་དུ་བྱས་ནས། དཔྱད་རྩུབ་

254
༄༅།རྡོ་རིང་མཛེས་བྱེད།
པོ་རྒྱལ་བས་མ་གསུངས་ཞེས་པ་མཁས་པ་རྣམས་ལ་གྲགས་མེད། དོན་དམ་དུ་
ཡང་བཅོམ་ལྡན་འདས་ཀྱིས་གསུངས་པ་ནི་མེད་དོ།།
དྲི་བ་བརྒྱད་པ། གཞུང་འགྲེལ་དངོས་བསྟན་ཡོངས་གྲགས་དང༌། ལུང་
རིགས་ལྟར་སྣང་འདིར་མི་འཇུག་ཅེས་སོགས་ཆོས་ལུགས་གཞན་དག་གིས་འདྲི་
ན་ཇི་སྐད་བྱ།
གཞུང་འགྲེལ་དངོས་བསྟན་ཡོངས་གྲགས་དང་། ལུང་རིགས་ལྟར་སྣང་
འདིར་མི་འཇུག། ཅེས་སོགས་ཆོས་ལུགས་གཞན་དག་གིས།། གལ་ཏེ་འདྲི་ན་
ཇི་སྐད་བྱ།། ཞེས་སྨྲས་པ་ལ། ནང་སོ་དོན་ཡོད་པས། ཞེས་པ་རང་གཞུང་
འགོག་འདོད་པས།། རང་གཞུང་ཁུངས་སུ་མ་མཛད་མོད། རང་རང་ས་དེར་
རང་རང་ལས།། ཐེག་པ་གྲུབ་མཐའི་ཁྱད་པར་གྱིས༎ ཀུན་མཐུན་ལུང་ནི་ཀུན་
ལ་དཀོན༎ ཞེས་ཟེར་བ་འདི་ཡང་དྲི་བ་མ་གོ་བའི་གཏམ་སྟེ། རྒྱུད་བཞི་སོགས་
གཞུང་དང་། ཟླ་ཟེར་སོགས་འགྲེལ་བ་ཁུངས་བཙུན་པ་རྣམས་ཀྱི་དངོས་བསྟན་
རྣམས་ནི་ཁྱེད་རྣམས་སུ་མ་ཟད་བདག་གིས་ཀྱང་གོ་མོད། གོ་བཞིན་དུ་དེ་སྐྱར་
ཅག་གི་ལུང་ཙམ་དྲངས་པ་ལ་དགོས་པ་མེད་པས་འདིར་མི་འཇུག་བྱས་པ་ཡིན་
མོད། རང་གཞུང་འགོག་པའི་ཚིག་རིས་གང་ན་ཡོད། ཊིཀ་མུན་སེལ་སྒྲོན་མེ་
དང་། བཻ་ཌཱུརྱའི་ཆུ་རྒྱུན་སོགས་ལུང་ལྟར་སྣང་དང༌། གོང་དུ་ཁྱེད་རྣམས་ཀྱིས་
བཀོད་པའི་རིགས་པ་ལྟར་སྣང་རྣམས་ནི་དུག་ཧྲུལ་ནམ་མཁའ་ལ་འཕྱར་བ་དང་
འདྲ་བས་འདིར་མི་འཇུག་པ་ནི་བདེན་ངེས་སོ། ཚིག་འདི་མ་གོ་བར་གསོ་བ་
རིག་པ་དང་ཚེའི་རིག་བྱེད་གཅིག་མི་གཅིག་སོགས་གནད་ཆེ་བ་རྣམས་གོ་བའི་ས་
བཅད་གར་ཡོད། དེ་རྣམས་མ་གོ་བཞིན་དུ་གོ་བའི་ལུགས་བྱས་ནས་ལན་སྨྲ་བ་
ནི་ངོ་ཚ་མི་ཤེས་པའི་སྨྱོན་པའི་བབ་ཆོལ་ཁོ་ནར་ཟད་དོ།། དྲི་བའི་མཇུག་གི་ཚིག
གནང་རིག་རྗེས་སྦྱངས་འཚོ་བའི་གཉེན།། ཡོད་ན་འདི་ལན་གསལ་བོར་ཐོབ།།
མདའ་ལྔའི་ཡུལ་དུ་གྱུར་པ་ལ།། ཅུང་ཟད་འདྲི་བར་ག་ལ་ནུས། དེ་སྐད་གསོ་
རིག་ཕྱོགས་གཅིག་ཙམ༎ མཐོང་བས་མ་ངོམས་ལེགས་བཤད་འཚོལ།། དེ་སླད་

༄༅།དྲི་བ་དངོས།
255
ཉི་འོག་ཀུན་རྒྱུ་བའི།། ཟུར་མཁར་བློ་གྲོས་རྒྱལ་པོས་སོ།། ཞེས་སྨོས་པ་ལ། ཉི་
འོག་ཀུན་ཏུ་རྒྱུ་བ་མི་འཐད་ཟེར་བ། ས་སྐྱ་པཎ་ཊི་ཏས། ཐམས་ཅད་འདུས་
ནས་ཉན་པ་ལ། ། བ་ལང་མེད་པ་སྐྱོན་མ་ཡིན།། ཞེས་བྱ་བའི་དོན་ལ་ཐུགས་
བསམ་གནང་བར་ཞུ། དྲི་བའི་རང་འགྲེལ་དུ། འདི་ལན་གདབ་པར་མ་ནུས་
ན།། སླར་ཡང་དྲི་བ་བོ་ལ་དྲིས།། ཞེས་པའི་ཚིག་ཡོད་པ་ལ་དྲི་ལན་བྱེད་མཁན་
རྣམས་དང་། རང་གི་སློབ་ མ་ དྲག་ ཞན་ སུ་ གང་ གིས་ ཀྱང་ རྨོངས་ བཞིན་ དུ་
གནས་པ་མ་གཏོགས་དྲི་ལན་རང་ཉིད་ཀྱིས་བྱེད་དགོས་པར་མ་སྨྲས་པས་ད་བར་
ལུས། ད་རེས་ཡི་གེ་འགའ་ཞིག་དང་གཏམ་སྣ་ཚོགས་པ་ཞིག་གིས་རྐྱེན་བྱས་
ནས་འདི་ལྟར་བརྩམས་པ་ཡིན་ནོ།། ཞེས་པ་འདི་ནི་ཁོ་བོས་སྨན་དཔྱད་ཀྱི་དྲི་བ་
ལྷ་སའི་རྡོ་རིང་མཛེས་བྱེད་གསེར་གྱི་པ་ཏྲ་ཞེས་པའི་རྩ་བ་དང་།
དེ་ཉིད་ཀྱང་མ་
གོ་བ་ལ། དེའི་རང་འགྲེལ་ རིན་པོ་ ཆེའི་ཁྲ་ཚོམ་ ཞེས་ པ་ བརྩམས་ པའི་ལན་
གཞིས་ཀ་གོང་དཀར་བའི་བླ་སྨན་གཅེས་གྲོང་འཚོ་བྱེད་ནང་སོ་དོན་ཡོད་པས།
དྲི་ལན་རྒྱས་བསྡུས་གཉིས་བྱས་བྱུང་བ་སོགས་ལན་གྱི་ཤོག་དྲིལ་བྱེད་མཁན་བཅུ་
ཙམ་བྱུང་ཞིང༌། དེ་རྣམས་ཀྱི་ནང་ནས་ཁོ་བོ་དྲུག་ཅུ་རེ་གསུམ་གྱི་ཁར་སླེབས་
པའི་དུས་སུ། ནང་སོ་དོན་ཡོད་པའི་དྲི་ལན་རྒྱས་པ་དེ་ཉིད་ཚར་གཅིག་བྲིས་
ནས། ཁ་ཡིག་ཀྱང་མ་འགྱུར་བ་དེའི་མཇུག་ཏུ། ཞེས་པ་འདི་ཉིད་སྙིགས་དུས་
ཀྱི་སྨན་པ་རྒྱུན་སྣང་བ་ཞེས་སམ་མིང་གཞན་དྲག་པོའི་རྩལ་ལམ་ཀརྨ་གཞན་ཕན་
བཟང་པོ་ཞེས་བྱ་བས་བགྱིས་པའོ།། ཞེས་པའི་མཛད་བྱང་བཀོད་འདུག་ པ་
མཐོང་བས་རྐྱེན་བྱས་ནས་དྲིས་ལན་རྣམས་ལ་བརྟག་པའི་ཚིག་རང་གི་དངོས་
ལན་དང་བཅས་པ་འདི་ཉིད། དྲང་སྲོང་ཆེན་པོའི་གནོད་པས་ཉམས་ཐག་པའི་
སྐབས་སུ་འབྲི་གུང་ཀུན་སྤངས་པ་དབོན་པོ་རིན་ཆེན་ཆོས་དབང་ཞེས་བྱ་བས་ཡི་
གེ་བ་བྱས་ཏེ། མི་ནུས་བཞིན་དུ་བྲིས་པ། གལ་ཏེ་ཁམས་མ་བདེ་བའི་གཤིས་
ཀྱིས་ནོར་འཁྲུལ་དང་འགལ་བ་མཆིས་ན། མཁྱེན་སྤྱན་དྲང་སྲོང་རྣམས་ཀྱིས་
བཟོད་པར་གསོལ་ཞིང་དགེ་བ་གང་མཆིས་པ་རྣམས་འགྲོ་བ་སེམས་ཅན་ཐམས་

256
༄༅།རྡོ་རིང་མཛེས་བྱེད།
ཅད་ཀྱི་དོན་དུ་བསྔོ་བས་ཚེ་འདི་དང་གཏན་གྱི་སྡུག་བསྔལ་གྱི་རྒྱ་མཚོ་ཆེན་པོ་
མྱུར་དུ་བསྐམས་པའི་རྒྱུར་གྱུར་ཅིག
འདིར་སྨྲས་པ། གངས་རིའི་ཁྲོད་འདིར་ཆོས་རྒྱལ་མེས་དབོན་གྱི༎ དྲིན་
ལས་ཐོ་རངས་སྐར་ཆེན་ཙམ་ཞིག་ཤར།། ད་དུས་དེ་ཡང་ནུབ་ཀྱི་རི་ལ་བརྒལ།།
བསམ་བཞིན་སྙིང་ནས་སྐྱོ་བ་མི་གདའ་འམ།། གཡུ་ཐོག་འཇིག་རྟེན་མིག་ནི་
ནོངས་གྱུར་ ཅིང༌་། ཚུལ་ བཞིན་ སྦྱངས་ པའི་ མཁས་ པ་ རྣམས་ ནི་ གཤེགས།།
སྙིང་ལ་བདུད་ཞུགས་བསྟན་བཅོས་སྣ་ཚོགས་ཀྱིས།། གསོ་རིག་བསྟན་པ་མིང་
ཙམ་འདི་དཀྲུགས་སོ།། ས་སྐྱོང་ཡིན་མིན་ཕྱེད་པ་ལྟ་ཞོག་གི། ཁོ་རང་རྣམས་
ཀྱང་གཡོག་པོའི་ངོ་ལ་བལྟ།། དེ་ཕྱིར་དཔང་པོ་ཚད་མ་མེད་པས་ན།༎ མི་ཤེས་
ཤེས་རྫུ་བྱེད་པས་ཕྱོགས་རྣམས་ཁེངས།། བསླབས་པའི་ཕྱི་རྒྱུད་ཙམ་ཡང་མི་ཤེས་
པར།། མ་བསླབ་རིག་གནས་ཤེས་པ་ལྟ་ཅི་དགོས།། ཤེས་བྱའི་གཞུང་སོགས་
མཁས་པའི་ གདེངས་ ཚད་བཞི།། མིང་ཙམ་མི་ཤེས་ སྨན་ པས་ ཕྱོགས་ རྣམས་
གང༌།། སྨན་ཞེས་བྱ་བ་ཕན་པ་ཡིན་མོད་ཀྱི། སྨན་པ་ངན་པས་སྦྱར་བའི་སྨན་
རྣམས་ནི།། དུས་མིན་འཆི་བ་རྣམས་ཀྱི་དང་པོ་ཞེས།། མདོ་ལས་གསུངས་པ་ད་
ལྟ་མ་ཡིན་ནམ། ཀྱེ་མ་ཀྱི་ཧུད་གངས་ཅན་སྨན་པ་རྣམས།། གཤིན་རྗེའི་ཞགས་
ཐོགས་མངོན་ སུམ་ རྒྱུ་ བའི་ཕྱིར།། ཤེས་ལྡན་སུ་ཞིག་ འདི་ ལ་ ཡིད་ རྟོན་བྱེད།།
སྨན་དཔྱད་བསྟན་པ་ནུབ་འདི་སུ་ཡིས་བཟོད།། རིན་ཆེན་ལ་སོགས་བཟང་ངན་
ཤེས་པ་ཡང་༎ བསྟན་བཅོས་མ་ཡིན་དེར་མེད་པར་ཡང་མིན།། ཞེས་པའི་དོན་
དང་ལྡན་པ་ཉིན་སྐར་ཙམ།། མ་མཐོང་ད་ནི་ཁོ་བོ་ཇི་ལྟར་བྱ། རིག་གནས་
བཅུ་ཕྲག་གཅིག་ལ་སྦྱངས་པའི་མཐུས།། མཁས་པའི་བྱ་བ་འཆད་རྩོད་རྩོམ་པ་
གསུམ། མཁས་པ་མང་པོ་ཚོགས་པའི་མདུན་སར་ཡང༌།། མཁས་རྣམས་ཁྲེལ་
བའི་གཏམ་ནི་སྨྲ་མ་མྱོང་། ། བྱེ་བྲག་སྨྲ་སོགས་འདོད་པའི་གྲུབ་ མཐའ་བཞི།།
དུས་ཀྱི་འཁོར་ལོའི་སྦས་དོན་འཁྲུལ་མེད་རྣམས།། མཚུངས་མེད་དབྱངས་ཅན་
བཟང་ པོས་ བསྩལ་ བ་ ཡི།། བཀའ་དྲིན་དྲན་ནོ་སླར་ ཡང་ བྱིན་ གྱིས་ རློབས།།

༄༅།དྲི་བ་དངོས།
257
སེམས་ཀྱི་གནས་སུ་རྗེས་ཆར་མ་མཐོང་ཡང༌།། ཚེ་འདིར་མཁོ་བའི་ཤེས་བྱའི་
ཚིག་དོན་ཤེས༎ བསླབས་ཀྱང་ཚིག་ཙམ་ཇི་བཞིན་མི་ཤེས་པའི།། མི་ཤེས་ཤེས་
བརྫུས་འགྱིངས་རྣམས་སྙིང་རེ་རྗེ། དེ་ལྟར་བརྗོད་པའི་དགེ་བ་སྟོན་ཟླ་ལྟར།།
དཀར་བ་དེས་ནི་མ་རྣམས་བདེ་གྱུར་ཅིག། བདག་ཀྱང་རིག་གནས་མཐའ་དག་
ཤེས་པ་དང་།། དྲན་ཤེས་བག་ཡོད་ཚུལ་བཞིན་གནས་གྱུར་ཅིག། ཅེས་ཀྱང་
སྨྲས་སོ༎ ཤུབྷཾམསྟུ་སརྦ་ཛ་གཏྲོ། མངྒ་ལཾ༎
དཔལ་ལྡན་ཟུར་མཁར་ཐམས་ཅད་མཁྱེན་པ་ཡིས།།
རྡོ་རིང་མཛེས་བྱེད་གསེར་གྱི་པ་ཏྲ་ཞེས།།
ལྷ་ལྡན་རྡོ་རིང་དག་ལ་ལན་གསུམ་དུ།།
སྦྱར་བའི་ལན་འདེབས་རྣལ་མ་མ་བྱུང་བར།
སླར་ཡང་རང་གིས་འཁྲུལ་སེལ་འདི་མཛད་དོ། ། །